Ladi da Zaki

Littafin karatu a sauƙaƙe - Mataki na 3

Hausa

Zuwa ga malamai da iyaye:

Kafin a fara amfani da wannan tsarin  koyon karatu, dole sai ɗalibi ya: •    San amon sautukan haruffan Hausa; •    Iya gane kalmomin da aka saba da su.

Ladi da Zaki

Hausa Nigeria

Copyright © 2017, Enabling Writers Project - American University of Nigeria http://creativecommons.org/licenses/by/4.0/ http://creativecommons.org/licenses/by/4.0/ An yarda ka yi amfani da wannan aikin ta wajen harkar kasuwanci. Kana iya ɗaukar aikin nan a yadda ya ke ko ka yi ƙari akai. Dole ne ka ajiye haƙƙin mallaka da kuma alaƙanta aiki ga marubuta, masu zayyana da sauran su. ISBN

Grace Malgwi Writing Trainer/Collection Editor

Prof Salisu Yakasai and Prof Lawan D Yalwa Hausa Language Consultants

Nas Yakubu Bloom Trainer

Story Writers Husaini Adamu; Adamu Babbikoi; Garba Mohammed Dantsoho; Jalauddeen Ibrahim Maradun; Yasalu Haruna; Muhammed Umar Deba; Idris Hamid; Ibrahim Baraya; Dahiru A Yelwa; Mansur Isah Buhari; Grace Malgwi

Illustration from International Illustration:The Art of Reading 3.0 Copyright:  SIL International 2009

Da can mutane na zama da dabbobi.

Dabba ba ta kashe mutum.

Mutum ba ya kashe dabba.

A lokacin an yi wata yarinya.

Sunanta Ladi.

Ladi aikinta kitso ne.

Ana zaman lafiya a gari.

Dabbobi na harkarsu.

Mutane na harkarsu.

Sai wani zaki ya tada zaune tsaye.

Zaki ya fara kashe dabbobi.

Zaki ya fara kashe mutane.

Gari ya ruɗe.

An kira taro a sasanta da zaki.

Zaki ya ƙi zuwa taro.

An rasa na yi a gari.

Zaki yakan kitsa gashin fuskarsa.

Ladi ce mai yi wa zaki kitso.

Wata dabara ta zo wa Ladi.

Ranar kitson zaki ya kewayo.

Ladi ta je kamar yanda ta saba.

Zaki ya fito kitso a ƙarƙashin bishiya.

Ladi ta kitsa gashin zaki da igiya.

Ta ɗaure igiya a kan bishiya.

An gama kitso.

Zaki ya kasa tashi.

Zaki ya ɗauru gam-gam a bishiya.

Haka fitinar zaki ta zo ƙarshe.